Han hadde tidligere anropt hjemmebasen og bedt om assistanse fra i Budareyri, men hjelpen uteble. Thurmann-Nielsen forsøkte å holde tyskeren unna et skydekke, men uten hell. Det oppstod en ny duell. Tyskeren tok ytterligere treff. De unngikk så vidt en kollisjon. Tyskeren fløy inn i et nytt skydekke. Thurmann-Nielsen manøvrerte seg også gjennom skydekket, og da han kom igjennom, så han tyskeren rett foran seg. Tyskeren åpnet ikke ild, og kan ikke ha oppdaget Thurmann-Nielsens Northrop. Thurmann-Nielsen åpnet ild, men Northrop-en klarte ikke holde følge med Condor-en, som hadde større maksfart. Men Thurmann-Nielsen så det komme svart røyk fra en av motorene på babord vinge. Condor-en distanserte seg langsomt gjennom tykkere skylag. Ved ankomst Budareyri ble det funnet ett kulehull i eksosrøret til Thurmann-Nielsens Northrop. Etter krigens slutt, da tyske arkiver ble åpnet, ble det funnet bevis for at den tyske Condor-en ikke returnerte til sin hjemmebase. miniatyr|Thurmann-Nielsen i cockpit på Northrop N-3PB, sannsynligvis et sted over Island. eller Nordatlanteren. Foto: Ukjent.